Lav et referat af nedenstående tekst:

Tekst:
Der er planer om at etablere en havvindmøllepark i havet nær Hirtshals. Til at starte med, var der planer om op til 49 møller i to forskellige områder ud for havnen i Hirtshals. Men sådan ser planerne ikke længere ud. Virksomheden European Energy, der ansøgte om at gå i gang med forundersøgelser i området, havde travlt med at sende en ansøgning afsted og har først på bagkant været i dialog med kommunen. Nu er planerne blevet justeret. Planerne er nu at opstille maksimalt 33 møller i vandet ud for Hirtshals, men i en god afstand til havnen. - Vi har haft en god dialog med Hjørring Kommune, siden vi indsendte vores ansøgning inden sommerferien. På den baggrund og i forlængelse af kommunens høringssvar har vi nu i et brev bekræftet over for kommunen, at vi i det videre arbejde med forundersøgelsestilladelsen vil tage hensyn til en række ønsker herunder til selve projektområdet samt det maksimale antal havvindmøller, udtaler Andreas Karhula Lauridsen, der er European Energys chef for havvind. Søren Homann, der er formand for teknik- og miljøudvalget i Hjørring Kommune, er tilfreds med de nye meldinger fra European Energy. Han kalder det en rimelig løsning. - Det er det, vi har efterspurgt - konkrete meldinger om, hvad de vil. Der er jo mange folk, der er interesserede i det, siger han. Ny minister skal sætte gang i afgørende undersøgelse European Energys nye foretrukne placering af møllerne er i det vestligste punkt, hvor de to ansøgte områder støder op mod hinanden. Men den endelige beslutning bliver udarbejdet i dialog med byrådet, forsikrer virksomheden. Planen er, at et transformatorstation skal op på Hirtshals Havn i det omfang, det er muligt. - Vi er meget positive over for den store interesse for at udnytte de lokale havvindressourcer i Hjørring Kommune, og vi ser frem til et stærkt samarbejde med kommunen i den videre proces, som i første omgang forudsætter, at en ny klima- og energiminister udsteder en forundersøgelsestilladelse til os, så vi kan få iværksat de mange havbundsundersøgelser med videre, som om et par års tid vil munde ud i en endelig ansøgning om at etablere havvindmøllerne, siger Andreas Karhula Lauridsen. Og undersøgelser er netop det, som udvalgsformanden ser frem til at få søsat. - Lad os nu komme få lavet de her undersøgelser, så vi kan se, hvilken påvirkning møllerne vil få på havbunden og fiskeriet. Den kan måske være med til at tage lidt af mystikken fra det med havvindmøllerne, siger han og fortsætter: - Alle vil jo gerne have den grønne energi, men ingen er interesserede i at have møllerne tæt på sig selv.

Referat:
Projektet er nu blevet konkret. Nu mangler der bare grønt lys til en forundersøgelse fra ministeren - hvem end det så bliver.